COMUNA SÂNTANDREI

Nr. 4473 din 18.03.2022
INFORMARE privind intenţia de elaborare 

Plan Urbanistic Zonal ”Lotizare teren pentru locuințe cu funcțiuni complementare, localitatea Sântandrei, nr.cad.10558, comuna Sântandrei, județul Bihor”
Proiectant: S.C. Proiectare EXPRESIV  S.R.L. – arh. Sim Rodica
Primăria comunei Sântandrei anunță intenția de elaborare a unui plan urbanistic zonal pentru lotizare tern pentru locuințe la inițiativa proprietarilor de terenuri S.C. DEMCON DESIGN S.R.L.
Terenul propus pentru reglementare, situat în partea vestică a localității Sântandrei, este mărginit la nord de drumul de exploatare identificat cu nr.cad.8344, la sud de canalul Peța, la vest de terenul arabil în intravilan identificat cu nr.cad.4865, la est de terenul arabil intravilan cu nr.cad.8190. Accesul juridic se face din drumul de exploatare identificat cu  nr.cad.8344.
Imobilul studiat este identificat cu nr.cad.10558 / CF 10558, cu suprafața de 17700 mp și conform PUG 2006, terenul analizat se află în UTR 4 - L3 subzonă de locuințe cu funcțiuni complementare și terenuri agricole, cu interdicție temporară de construire până la intocmire de P.U.Z.. 
Prin P.U.Z. se vor defini funcțiunile zonei, retragerile construcțiilor, regimul maxim de înălțime, gradul de ocupare a terenurilor, dotarea cu utilități,  cerințele HGR nr.525/1996 privind locurile de parcare și zonele verzi aferente. 

Pe terenul studiat nu sunt utilități, dar se pot extinde rețele de alimentare cu energie electrică, gaz, apă și de canalizare existente pe str.Rozmarinului.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 18.03– 27.03.2022. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 ,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise va fi comunicat în scris persoanelor care au formulat sesizări/ sugestii.

